สวัสดีค่ะ ตอนนี้ฉันอายุ 28 เวลามีประจำเดือนช่วงวันแรกจะไม่ค่อยปวดท้องมากเท่าไหร่แต่จะมาปวดท้องมากในช่วงวันที่ 3-4 ก่อนหมดประจำเดือนปวดจนเหงื่อออกและหายใจเหนื่อยและตอนที่ปวดบางครั้งจะเป็นเลือดสีแดงสดออกมาหรือแดงเข้มพร้อมลิ่มเลือดเป็นก้อนๆเลยค่ะ..ประจำเดือนแต่ล่ะเดือนมาบ้างไม่มาบ้างบางที่ 2 เดือนมาครั้งค่ะ..แต่ก่อนเคยกินยาปรับฮอร์โมนเพราะว่าประจำเดือนมามากผิดปกติมีประจำเดือนทุกวันเกือบ 2 เดือนเต็ม..ตอนนี้ก็เลยกลัวว่าเวลาปวดท้องประจำเดือนตัวเองจะเป็นอะไรก็เลยอยากขอคำปรึกษาค่ะ
สวัสดีค่ะ หากอาการปวดท้องประจำเดือน เป็นมาตั้งแต่วัยรุ่น หรือเกิดขึ้นในช่วงอายุ 15-25 ปี โดยที่อาการปวดจะเกิดขึ้นก่อนหรือขณะมีประจำเดือนมา และจะหายไปเมื่อประจำเดือนหมดไป และอาการปวดไม่ได้รุนแรงขึ้นเรื่อยๆ ถือเป็นการปวดประจำเดือนชนิดปฐมภูมิ ซึ่งไม่ได้เกิดจากความผิดปกติของมดลูกหรือรังไข่ ดังนั้นจึงไม่ได้อันตรายแต่อย่างใดแต่หากไม่ได้มีอาการปวดท้องประจำเดือนมาตั้งแต่ช่วงวัยรุ่น และอาการปวดเป็นรุนแรงขึ้นเรื่อยๆ หรือยังคงปวดต่อเนื่องแม้ประจำเดือนจะหมดไปแล้ว หรือปวดในช่วงที่ไม่ได้มีประจำเดือนร่วมด้วย รวมถึงมีลักษณะของประจำเดือนที่ผิดปกติร่วมด้วย จะถือว่าเป็นอาการปวดประจำเดือนชนิดทุติยภูมิ ซึ่งเกิดจากมีความผิดปกติต่างๆ เช่น- มีเนื้องอกมดลูก- เยื่อบุโพรงมดลูกเจริญขึ้นผิดที่- ซีสต์ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ- มีมดลูกอักเสบ หรืออุ้งเชิงกรานอักเสบ ซึ่งมักจะทำให้ปวดแบบเรื้อรัง ไม่เป็นตามรอบประจำเดือน และมักมีตกขาวที่ผิดปกติร่วมด้วยดังนั้น หากอาการปวดื้องขณะมีประจำเดือนเป็นรุนแรงมากขึ้นเรื่อยๆ รวมถึงยังคงมีลักษณะประจำเดือนที่ผิดปกติ แนะนำควรไปพบสูติ-นรีแพทย์เพื่อตรวจหาสาเหตุค่ะ